Guteere

Guteere (også kalt gutiere eller guti) var et nomadisk folk fra Zagrosfjellene (på grensen av dagens Iran og Irak) i oldtiden. De oversvømmet sørlige Mesopotamia på den tiden det akkadiske rike gikk i oppløsning, en gang rundt 2154 f.Kr. Deres hjemland var kjent som Gutium (sumerisk kileskrift: 𒄖𒌅𒌝𒆠,Gu-tu-umki eller 𒄖𒋾𒌝𒆠,Gu-ti-umki).ETCSL: The Sumerian King List. Arkivert fra originalen den 30. august 2010 hos Wayback MachineETCSL: The Cursing of Agade

Konflikter mellom folk fra Gutium og det akkadiske rike har blitt knyttet til sammenbruddet for akkaderne mot slutten av 2000-tallet f.Kr. Guteerne invaderte sørlige Mesopotamia og dannet et kongelig dynasti i Sumer. Den sumeriske kongeliste antyder at guterne styrte over Sumer i flere generasjoner som følge av akkadernes sammenbrudd.ETCSL: Sumerian king list

Guteere har i omfattende grad blitt sett på som forfedrene til kurderne, også av dagens kurdere selv.Stokes, Jamie, red. (2009): Encyclopedia of the Peoples of Africa and the Middle East. Facts on File, s. 380.

 Opprinnelse 
Lite er kjent om guteernes opprinnelse, materielle kultur eller språk. Samtidige kilder har gitt få detaljer og ingen særskilte gjenstander har blitt positivt identifisert.Patton, Laurie L., et al. (2004): The Indo-Aryan Controversy, RoutledgeGadd, C.J. (1966): The Dynasty of Agade and the Gutian Invasion, The Cambridge ancient history, University Press Da det finnes ingen tekster, bortsett fra personnavn, er det ikke mulig å verifisere dets språk opp mot andre. Navnene på gutisk-sumeriske konger antyder at språket ikke var nært beslektet til andre språk i regionen, inkludert sumerisk, akkadisk, hurrittisk, hettittisk og elamittisk.

Ettersom gueernes ikke synes å ha hatt et skriftspråk må forskere støtte seg på ytre kilder, ofte fordomsfulle tekster fra deres fiender. Eksempelvis framstiller sumeriske kilder gueerne som et «ulykkelig, barbarisk og griske folk fra fjellene».Eller, Jack David (1999): Kurdish History and Kurdish Identity, University of Michigan Press, s. 153. Deres periode i Sumer er framstilt som kaotisk og i henhold til sumeriske kongeliste var gueernes konger «…ingen av dem var berømte; de var deres egne konger og styrte således for tre [eller fem] år.»ETCSL: The victory of Utu-ḫeĝal

 Referanser 

 Litteratur 
 Van De Mieroop, Marc (15. desember 2002): «Gutians», Encyclopædia Iranica.

Kategori:Mesopotamia
Kategori:Oldtidsfolk